2008 YIL UChUN DAVLAT STATISTIKA HISOBOTI ShAKLLARINI TASDIQLASh TO‘G‘RISIDA

O‘zbekiston Respublikasining “Davlat statistikasi to‘g‘risida”gi Qonunining 6-moddasiga asosan va O‘zbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan O‘zbekiston Respublikasi Davlat statistika qo‘mitasi to‘g‘risidagi nizomga muvofiq, O‘zbekiston Respublikasi Davlat statistika qo‘mitasi qaror qiladi:
 1. 2008-yil uchun Davlat statistika hisoboti shakllari 1—195-ilovalarga* muvofiq tasdiqlansin.
 2. Mazkur Qaror bilan tasdiqlanayotgan davlat statistika hisobotlarining yillik shakllari — 2007-yil uchun hisobotdan boshlab, joriy hisobot shakllari — 2008-yilning 1-yanvaridan boshlab kuchga kiritilsin.
 3. Davlat statistika qo‘mitasining quyidagi qarorlari 2008-yil 1-yanvardan boshlab o‘z kuchini yo‘qotgan deb hisoblansin:
 “Iqtisodiyot tarmoqlari bo‘yicha davlat statistika hisobotlari shakllarini tasdiqlash to‘g‘risida”gi (2006-yil 1-dekabrdagi 12-sonli);
 “Qishloq xo‘jaligi va ekologiya bo‘yicha davlat statistika hisobotlari shakllarini tasdiqlash to‘g‘risida”gi (2006-yil 1-dekabrdagi 13-sonli); 
 “Mikrofirma va kichik korxonalar uchun davlat statistika hisobotlari shakllarini tasdiqlash to‘g‘risida”gi (2006-yil 1-dekabrdagi 14-sonli); 
 “Ijtimoiy soha bo‘yicha davlat statistika hisobotlari shakllarini tasdiqlash to‘g‘risida”gi (2006-yil 1-dekabrdagi 15-sonli).
 4. Mazkur Qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab 10 kun o‘tgandan keyin kuchga kiradi.